ཚོང་ཟོག་དཔལ་འབྱོར་གོང་འཕེལ་བྱུང་བ་དང་ཆབས་ཅིག།ནང་བསྟན་ལའང་ཚོང་ལས་ཅན་གྱི་རྡབ་ཤུགས་ཐེབས་པ།དཔེར་ན།གྲྭ་བཙུན་འགའ་ཞིག་གིས་སྡོམ་པ་མི་སྲུང་བ་དང་ཚུལ་མཐུན་བྱ་བར་མི་ཞུགས་པ།ཁེ་འདོད་གྲགས་འདོད་གཉེར་བ།ས་གནས་འགའ་ཞིག་ལ་དགོན་པ་དེ་དཔག་བསམ་ཤིང་དུ་བརྩི་བ་དང་ཁྱིམ་རྒྱུད་ཀྱི་དགོན་པར་འགྱུར་བ།ཚོང་ར་ཅན་དུ་འགྱུར་བ་བཅས་རེད།དེ་ལས་སྤྲུལ་སྐུ་རྫུན་མ་དང་བཙུན་པ་རྫུན་མ་འགའ་ཞིག་གིས་ཡིན་ལ་མིན་གྱི་རིགས་གཞུང་ལ་བརྟེན་ནས་ཆོས་བཤད་དེ་ནོར་དངུལ་བསླུ་ལེན་བྱས་པ།གོང་གསལ་གྱི་ཚུལ་མིན་དེ་དག་གིས་ནང་བསྟན་གྱི་གཙོ་ཕྱོགས་མཚོན་མི་ཐུབ་མོད།ཤུགས་རྐྱེན་ངན་པ་ཚབས་ཆེན་བཟོས་ནས་རྔམ་བརྗིད་ལྡན་ཞིང་བྱམས་སྙིང་རྗེ་ལྡན་པའི་ནང་བསྟན་གྱི་རྣམ་པ་དེ་ཁེ་བཟང་ཁོ་ནར་རྔམ་པ་འགའ་ཞིག་གིས་བཙོག་པར་བཟོས་ཏེ་འདུ་འཛི་མེད་ཅིང་དབེན་གནས་སྒོམ་རྒྱག་བྱེད་ས་དེ་སྒེར་དོན་ལ་སེམས་བརྣགས་པ་འགའ་ཞིག་གིས་ཕོག་ཐུག་གཏོང་བ་རེད།